Μία συγκλονιστική εμπειρία!
Όταν αποφασίζαμε, τρία ζευγάρια, να πραγματοποιήσουμε από κοινού τις διακοπές μας είχαμε θέσει ως βασικά κριτήρια αναζήτησης καταλύματος τα εξής:
1. Να είναι καθαρό
2. Να έχει θέα στη Θάλασσα
3. Να είναι ευρύχωρο
4. Να διαθέτει πισίνα
Ολοκληρώνοντας το ταξίδι μας, έχω να πω ότι η διαμονή μας στη Φιλιώ ήταν μια απερίγραπτη εμπειρία και αυτό οφείλετε στην ίδια και στον αγαπητό σύζηγό της, όπου μας φιλοξένησαν σα να ήμασταν συγγενείς της.
Η τοποθεσία και η αρχιτεκτονική της βίλας είναι μια εμπειρία που δεν περιγράφεται με λέξεις. Ως φυσιολάτρης έχω να δηλώσω ότι η ηρεμία που προσφέρει σε συνδυασμό με την επαφή με το φυσικό περιβάλλον, σε τόσο μικρή απόσταση από την Αθήνα, κάνει τη διαμονή μοναδική. Τα σημεία όπου κάνεις μπορεί να παρατηρήσει τη θάλασσα είναι κινηματογραφικά. Να σημειώσω ως highlight, ότι νωρίς το πρωί και αργά το απόγευμα επισκέπτονται την πισίνα χελιδόνια για να ξεδιψάσουν. Η πισίνα καθαρίζεται καθημερινά και θα έλεγα ότι λάμπει από καθαριότητα!
Το σπίτι είναι πλήρως εξοπλισμένο (η κουζίνα διαθέτει εξοπλισμό ακόμα και για τους πιο απαιτητικούς) διατηρώντας τον μίνιμαλ νησιώτικο χαρακτήρα του και επίσης είναι εξαιρετικά καθαρό. Ο φωτισμός σε όλο το συγκρότημα εντός και εκτός της βίλας είναι υπέροχος για χαλάρωση! Επίσης, διαθέτει το κατάλυμα άφθονες πρίζες.
Τέλος, θα θέλαμε να ευχαριστήσουμε προσωπικά την Φιλιώ για τη μοναδική φιλοξενία της, τις πολύ χρήσιμες συμβουλές της σχετικά με την πλοήγησή μας στο νησί και την ζεστασιά που μας προσέφερε από την πρώτη στιγμή, όπου μας έκανε να νιώσουμε σα να βρισκόμαστε εξοχικό μας σπίτι.